Fərman Kərimzadə

Fərman İsmayıl oğlu Kərimzadə (Kərimov) () — azərbaycanlı yazıçı-nasir, 1968-ci ildən Azərbaycan Yazıçılar Birliyinin üzvü, kinoredaktor, bir çox filmlərin ssenari müəllifi.

 Həyatı 
Fərman Kərimzadə 1937-ci il martın 3-də Ermənistan SSR-in Vedi rayonunun Böyük Vedi kəndində anadan olmuşdur. İbtidai təhsilini orada almış (1944–1951), orta məktəbi isə Beyləqan rayonunun Şahsevən kəndində bitirmişdir (1954). Əzim Əzimzadə adına Azərbaycan Dövlət Rəssamlıq məktəbində təhsil almışdır (1955–1960).

İsmayıllı və Jdanov (indiki Beyləqan) rayonlarında orta məktəb müəllimi olmuşdur (1962–1965). Sonra "Yüksəliş" rayon qəzeti redaksiyasında ədəbi işçi, şöbə müdirü, məsul katib işləmişdir (1962–1965). Moskvada Ümumittifaq Dövlət Kinematoqrafiya İnstitutunun ssenari fakültəsinin ikinci kursunu bitirmişdir (1965–1967). Azərbaycan Dövlət Televiziya və Radio Verilişləri Komitəsində tərcüməçi, baş redaktor, "Abşeron", "Ədəbiyyat və incəsənət" qəzetlərinin redaksiyasında şöbə müdiri, ədəbi işçi (1966–1970), C. Cabbarlı adına "Azərbaycan film" kinostudiyasında kollegiya üzvü (1970–1977), "Ədəbiyyat və incəsənət" qəzetinin xüsusi müxbiri (1977–1980) olmuşdur. Şüvəlan yaradıcılıq evinin direktoru (1980–1981) işləmişdir.

F. Kərimzadə "Çaldıran döyüşü", "Xudafərin körpüsü" tarixi əsərlərinin, "Təbriz namusu", "Qarlı aşırım" (bu əsərin əsasında "Axırıncı aşırım" bədii filmi çəkilmişdir), "Qoca qartalın ölümü" və sair məşhur əsərlərin müəllifidir.

F. Kərimzadə 1989-cu il mart ayının 17-də vəfat etmişdir.

 Kitabları 
 Sonuncu eksponat. Bakı: 1961,
 Ömrümüz-günümüz. Bakı: 1963,
 Heykəl dilə gəlir. Bakı: 1965,
 Qarlı aşırım. Bakı: 1971,
 Xudafərin körpüsü. Bakı: 1982,
 Çaldıran döyüşü. Bakı: 1988,
 Təbriz namusu
 Qoca qartalın ölümü. Bakı: 1991.

 Filmoqrafiya 
 Arvadım mənim, uşaqlarım mənim (film, 1978)
 Axırıncı aşırım (film, 1971) (tammetrajlı bədii film)-əsər müəllifi, ssenari müəllifi
 Bizim küçənin oğlanları (film, 1973)
 Camışçılıq (film, 1966)
 Çətirimiz buludlardır (film, 1976)
 Daş dözür (film, 1973)
 Dərviş Parisi partladır (film, 1976)
 Dörd bazar günü (film, 1975)
 Mükafat, yoxsa… (film, 1980)
 Oxuyur Şövkət Ələkbərova (film, 1970)
 Şah və xidmətçi (film, 1976)
 Tütək səsi (film, 1975)
 Tütünün becərilməsi (film, 1967)
 Ver verim (film, 1974)
 Yağışlı havalarda (film, 1982)

 İstinadlar 

 Mənbə 
 Fərman Kərimzadə

 Ədəbiyyat 
 Onu KQB öldürdü – Tanınmış yazıçıdan maraqlı faktlar
 "Qarlı aşırım"dan "Axırıncı aşırım"a doğru
 Aydın Dadaşov. "Bizim kino". Kamil Rüstəmbəyovun "Axırıncı aşırım" filmi haqqında 
 75 yaşlı Fərman Kərimzadə unudulub…
 KQB atamın o əsərini evdən apardı – Kərimzadə
 Fərman Kərimzadənin 80 illik yubileyi keçirildi — FOTO
 Yazıçı Fərman Kərimzadənin həyat yoldaşı vəfat edib
 "Xudafərin körpüsü", “Çaldıran döyüşü”, "Qarlı aşırım"ı yazan, Qəmloya görə hədələnən Fərman Kərimzadənin ömür yolu... - FOTOLAR

 Xarici keçidlər 

Kateqoriya:Azərbaycan yazıçıları
Kateqoriya:Azərbaycanlı yazıçılar
Kateqoriya:Azərbaycan ssenaristləri
Kateqoriya:Ssenaristlər
Kateqoriya:Azərbaycan film redaktorları
Kateqoriya:Bakıda vəfat edənlər
Kateqoriya:Azərbaycan Yazıçılar Birliyinin üzvləri
Kateqoriya:Vedibasarda doğulanlar
Kateqoriya:Azərbaycan tərcüməçiləri
Kateqoriya:SSRİ rejissorları
Kateqoriya:SSRİ film rejissorları
Kateqoriya:SSRİ ssenaristləri
Kateqoriya:SSRİ ssenaristləri
Kateqoriya:SSRİ tərcüməçiləri
Kateqoriya:SSRİ jurnalistləri
Kateqoriya:Ermənistan azərbaycanlıları
Kateqoriya:XX əsrin ssenaristləri